Hans Keskrand	Teie: 30.12.2025 nr 8-1/25-061/21730-1	
Transpordiamet	
	Meie: 28.01.2026 nr 5-1/25/978 - 2	

	

Vastus kirjale Topi liiklussõlmest		

	
Austatud Hans Keskrand	

	
Täname Transpordiametit pöördumise ja materjalide eest seoses bussiliini 18A võimalike liikumisteede muutmisega Topi liiklussõlmes riigitee nr 11420 Juuliku–Laagri lõigu eskiisprojekti raames.

Tallinna Transpordiamet on tutvunud esitatud variantidega ning hindanud nende mõju bussiliini 18A toimivusele, teeninduspiirkonnale ja reisijate kättesaadavusele.

Tallinna Transpordiameti seisukoht on järgmine:

Mõistame Topi liiklussõlme kavandatava lahenduse mõju senisele liikumisteele ning vajadust hinnata alternatiivseid marsruute.

Esitatud variantidest on Tallinna Transpordiameti vaates eelistatum variant 2, kuna see:

•	säilitab bussiliini toimivuse ilma olulise ajakulu suurenemiseta (ca 1–2 minutit),

•	laiendab teeninduspiirkonda Joametsa ja Paunamäe peatuste võimaliku lisandumise kaudu, mis tagab parema ligipääsetavuse Jälgimäe tee äärsetele töökohtadele

•	väldib vasakpöörde ootamist suure liiklussagedusega ristmikul, parandades liini töökindlust tipptundidel.

Samas juhime tähelepanu, et Urda linna siseneva suuna peatuse ärajäämine vajab edasises planeerimises eraldi kaalumist ning mõju hindamist kohalike kasutajate vaates. Lisaks tuleb arutelusse kaasata lähivallad, kellega sõlmitud rahastuskokkuleppeid mõjutab ülepiirilise liini liikumistee pikendamine. 

Arvestades, et Topi liiklussõlme ümberehitus ei ole lähiaastatel teehoiukavas ette nähtud, käsitleb Tallinna Transpordiamet käesolevat seisukohta põhimõttelise eelneva kooskõlastusena kaugema perspektiivi lahendusele. Konkreetse rakendamise eel eeldame täiendavat koostööd, sh peatuste paiknemise, ligipääsetavuse ja sõiduplaanilise mõju täpsustamist.

Tallinna Transpordiamet on valmis jätkama koostööd Transpordiameti, projekteerija ning 
kohalike omavalitsustega, et tagada ühistranspordi toimivus ja kättesaadavus ka edasistes projekteerimisetappides.

Lugupidamisega	

	
(allkirjastatud digitaalselt)	
Olev Parts	
ameti juhataja asetäitja

	

Olev Parts
640 4627 olev.parts@tallinnlv.ee